Vilniaus lopšelis-darželis

,,SVEIKUOLIS”

PROJEKTAS

**,,ŽAIDŽIAME STEAM”**

Parengė:

Direktorė Božena Šikšnienė

Direktoriaus pavaduotoja ugdymui Zoja Vasilevskaja

 VŠĮ „Vaikų ugdymas“ direktorė/lektorė ir VDU Švietimo akademijosdoc. dr. Sigita Burvyte

**Projekto aktualumas ir inovatyvumas**

STEAM ugdymas – vis aktualėjanti tema pasaulyje. Gamtos mokslai, technologijos, inžinerija, menai ir matematika (STEAM) tapo tie dalykai, su kuriais vaikai susipažįsta jau ikimokykliniame amžiuje. Vilniaus lopšelio-darželio „Sveikuolis“ bendruomenė, įgyvendindama projektą ,,Inovacijos ikimokykliniame ir priešmokykliniame ugdyme“, pastebėjo, kad vaikams inovacijų sritis yra labai įdomi ir aktuali.

STEAM grindžiamas patirtinio, eksperimentinio ir probleminio ugdymo koncepcija. Skatinamas aukštesnio mąstymo lygmens žinojimo ugdymas, taikant įvairius ugdymo metodus: projektinis darbas, probleminis mokymas, eksperimentai ir t.t. STEAM yra ir integruotas, bet kartu ir personalizuotas gamtamokslinis, fizinių mokslų, menų bei technologijų mokymas(is). STEAM skatina vaikus tyrinėti realias problemas, tačiau žaismingai, su malonumu. STEAM sričių  ankstyvasis ugdymas vyksta per kasdienę rutiną, žaidimo patirtis, veiklą natūralioje ir virtualioje aplinkoje, veiklas su specialiomis priemonėmis, projektus.

Kad pedagogai galėtų taikyti STEAM metodiką, jie turėtų patys gerai išmanyti gamtamokslinio, technologinio, inžinerinio ir matematinio ugdymo konceptus, procesus, veiklas, kad galėtų tikslingai plėtoti šį ugdymą kasdienėje vaikų veikloje.

***Tikslas:***

Ugdyti vaikų kūrybišką ir lankstų mąstymą organizuojant atviras kūrybines laboratorijas, kuriose vaikai kartu su tėvais ir pedagogais save realizuoja konstruodami, tyrinėdami ir eksperimentuodami bei taikydami kitas STEAM idėjas.

***Uždaviniai:***

* Kurti kūrybinės dirbtuvės, kuriose vaikai, tėvai ir pedagogai susiformuluos problemą ir jai išspręsti pagal pasirinktą temą realizuos savo inovatyvius technologinius sprendimus.
* Plėtoti intelektinius gebėjimus, atrasti ir perimti įvairius pasaulio pažinimo būdus;
* Organizuoti gamtinį suvokimą skatinančią veiklą, pasirinkti įvairius ugdymo metodus ir būdus (apžiūrėjimą, stebėjimą, lyginimą, tyrinėjimą, bandymą, eksperimentą, pokalbį, pasakojimą, grožinių kūrinėlių skaitymą, darbą, žaidimą ir kt.).
* Stimuliuoti vaikų smalsumą, žingeidumą, padėti išgyventi atradimo džiaugsmą bei įgyti žinių.

***Principai:***

1. Improvizavimo;
2. Humanistinis;
3. Sisteminio užsiėmimo;
4. Atsižvelgimas į vaiko individualius gabumus.

***Projekto dalyviai:***

Mokytojos dirbančios pagal ikimokyklinio ugdymo programą, meninio ugdymo pedagogė, fizinio ugdymo pedagogė, vaikai (nuo 4 iki 6 metų), tėvai, socialiniai partneriai, kiti specialistai, mokytojų dirbančių pagal ikimokyklinio ugdymo programą padėjėjos.

***Projekto vykdytojų patirtis įgyvendinant to paties tipo projektus;***

Vilniaus lopšelis-darželis ,,Sveikuolis“ darželio projektus susijusius su inovacijomis bei kai kurių STEAM metodų taikymų ikimokykliniame ugdyme įgyvendina jau trečius metus. Tačiau apie toki platesnį projektą su laboratorijų, dirbtuvių bei atitinkamu seminarų ciklais dar tik planavome. Tai būtų puiki galimybę užbaigti jau ne vienus metus tęsiamus darbus su vaikais taikant STEAM ir kitas inovatyvias veiklas ikimokykliniame ir priešmokykliniame amžiuje.

***Projekto trukmė:***

Nuo 2020-04-01 iki 2020-10-31

Realizuojamas trimis etapais:

***I etapas*** – informacijos kaupimas, veiklos planavimas, priemonių pasirinkimas;

***II etapas*** – suplanuotos veiklos įgyvendinimas;

***III etapas*** – rezultatų apibendrinimas ir pristatymas.

**Laukiami rezultatai. Vaikas ...**

• Klausia, kaip kas nors vyksta, kaip veikia, atidžiai stebi, bando.

• Modeliuoja veiksmus ir siužetinio žaidimo epizodus.

 • Kūrybiškai žaidžia, veikia, siūlo žaidimų ir veiklos idėjas, imasi iniciatyvos joms įgyvendinti, pastebi ir komentuoja padarinius.

• Drąsiai spėja, bando, klysta ir taiso klaidas, klauso, ką sako kiti, pasitikslina.

• Aptaria padarytus darbus, planuoja, ką darys toliau, spėlioja, kas atsitiks, jeigu...

• Kalba apie tai, ką norėtų išmokti, ką darys, kad išmoktų, numato, ką veiks toliau, kai išmoks.

• Drąsiai ieško atsakymų į klausimus, rodo iniciatyvą iškeldamas ir spręsdamas problemas. Išsiaiškina, kokios informacijos reikia, randa reikiamą informaciją įvairiuose šaltiniuose, pvz., enciklopedijose, žinynuose.

• Mokosi žaisdamas, stebėdamas kitus vaikus ir suaugusiuosius, klausinėdamas, ieškodamas informacijos, išbandydamas, spręsdamas problemas, kurdamas, įvaldo kai kuriuos mokymosi būdus, pradeda suprasti mokymosi procesą.

**Veikla darželyje**

|  |  |  |  |
| --- | --- | --- | --- |
| **Veiklos kryptys** | **Data** | **Atsakingas** | **Dalyviai** |
| Vyksta parengiamieji darbai.1. Įgyjamos priemonės laboratorijoms, dirbtuvėms, eksperimentams, konstravimui.
2. Įrengiamos erdvės veiklai pagal projektą.
3. Kviečiame tėvelius prisijungti ir teikti idėjas dirbtuvėms įrengti. Padėti gauti būtinas priemones.
4. Pravedamas Dviejų dienų seminaras pedagogams ,,Kūrybiškumo ugdymas įtraukiojo ugdymo sąlygomis“.
 | balandis | Dir. pav. ugdymui Zoja Vasilevskaja,Grupių auklėtojos | L/d ,,Sveikuolis” grupių vaikai, tėvai ir pedagogai, specialistai, soc. partneriai. |
| 1. Veikia tyrimų laboratorijos grupėse ir muzikinė laboratorija muzikos salėje.
2. Įrengtos ir veikia konstravimo dirbtuvės grupėse.
3. Tėvai kviečiami į grupes su edukacinėmis veiklomis. Padeda kartu su vaikais tyrinėti, eksperimentuoti, kurti, konstruoti.
4. Į ugdymo procesą aktyviai įsitraukia pedagogų padėjėjos.
5. Pravedamas dviejų dienų seminaras pedagogų padėjėjoms ,, Padėjėjų vaidmuo ugdant vaikų kūrybiškumą“
 | gegužė | Dir. pav. ugdymui Zoja Vasilevskaja,Grupių auklėtojos | L/d ,,Sveikuolis” grupių vaikai, tėvai ir pedagogai, specialistai, soc. partneriai. |
| 1. Vaikai su pedagogais eksperimentuoja ir tyrinėja gamtoje.
2. Stebime savo pasodintą augalą, kurį nuo palangės perkėlėme į daržą.
3. Tėvelio diena darželyje. Tėveliai su vaikais dalyvauja rungtyse ,,Kas greičiau pastatys...“.
4. Dviejų dienų seminaras padėjėjoms, pedagogas, švietimo pagalbos specialistams ir tėvams ,, Kūrybiškas žmogus – laimingas žmogus. Kaip užauginti laimingą žmogų?“
 | birželis | Dir. pav. ugdymui Zoja Vasilevskaja,Grupių auklėtojos | L/d ,,Sveikuolis” grupių vaikai, tėvai ir pedagogai, specialistai, soc. partneriai. |
| 1. Atliekami tyrimai su smėliu ir vandeniu;
2. Statome smėlio pilis. Naudojame įvairias gamtines medžiagas statyboms. Tyrinėjame jų savybes;
3. Mėnesio gale statome didelį ,,Svajonių miestą“ darželio kieme (naudojamos įvairios medžiagos);
4. Jeigu oras neleis įgyvendinti sumanymus darželio kieme, naudojame įvairių konstruktorius ir statome namus grupėse. Mėnesio pabaigoje iš pastatytų namų kuriame mūsų ,,Svajonių miestą“ darželio patalpose.
 | liepa | Dir. pav. ugdymui Zoja Vasilevskaja,Grupių auklėtojos | L/d ,,Sveikuolis” grupių vaikai, tėvai ir pedagogai, specialistai, soc. partneriai. |
| 1. Iš atostogų grįžtame su pačių pastatytomis smėlio pilių nuotraukomis iš viso pasaulio. Organizuojame paroda ,,Kaip mes statome smėlio pilis“;
2. Meninių eksperimentų laboratorijos grupėse. Naudojame įvairias menines priemones, eksperimentuojame, kuriame.
3. Geriausių meninių darbų paroda ,,Aš STEAM kūrėjas“
4. Dviejų dienų seminaras pedagogams ir tėvams ,, Komandinis darbas ugdant kūrybingą asmenybę nuo pat ankstyvosios vaikystės“
 | rugpjūtis | Dir. pav. ugdymui Zoja Vasilevskaja,Grupių auklėtojos | L/d ,,Sveikuolis” grupių vaikai, tėvai ir pedagogai, specialistai, soc. partneriai. |
| 1. Muzikinių eksperimentų .

Kuriame savo rankomis muzikinius instrumentus. Kviečiame prisijungti tėvelius. Eksperimentuojame su garsais.1. Eksperimentai su šviesos stalais ir kita gamtine medžiaga.
2. Tėvelių idėjų bankas. Tėveliai ateina su pasiūlymais eksperimentų, tyrimų ir konstravimo. Ko dar per visą projektą neįgyvendiname, išbandome.
3. Dviejų dienų seminaras pedagogams ,,Bendradarbiaujame kūrybiškai veikdami“
 | rugsėjis | Dir. pav. ugdymui Zoja Vasilevskaja,Grupių auklėtojos | L/d ,,Sveikuolis” grupių vaikai, tėvai ir pedagogai, specialistai, soc. partneriai. |
| 1. Atvirų durų dienos. Kartu su tėveliai atliekame įdomiausius tyrimus, bandymus, eksperimentus. Pristatome gautus rezultatus.
2. Refleksija su pedagogėmis, padėjėjomis, socialiniais partneriais apie tai, kas pavyko o kas ne.
3. Suplanuoti praktinį seminarą su kolegomis iš kitų darželio, siekiant pasidalinti patirtimi.
4. Viso projekto nuotraukų paroda.
 | spalis | Dir. pav. ugdymui Zoja Vasilevskaja,Grupių auklėtojos | L/d ,,Sveikuolis” grupių vaikai, tėvai ir pedagogai, specialistai, soc. partneriai. |